ΓΡΑΠΤΗ ΕΡΩΤΗΣΗ P-0456/96 υποβολή: Jaime Valdivielso de Cuι (PPE) προς το (22 Φεβρουαρίου 1996)

Θέμα: Πολιτιστικά προγράμματα Raphael, Ariane, κ.λ.π.

Έχοντας υπόψη τον πολιτισμικό πλούτο και πολυμορφία της Ευρώπης και τις προσπάθειες της Επιτροπής για την διάσωση και αναβάθμιση της αρχιτεκτονικής και καλλιτεχνικής κληρονομιάς, καθώς επίσης τις αλλαγές που επήλθαν μετά την θέση σε ισχύ της Συνθήκης για την ΕΕ η οποία αναγνωρίζει, στο άρθρο 128, έναν ίδιο χώρο για τον πολιτιστικό τομέα 7 έχοντας εξάλλου υπόψη ότι η προσήλωση των πολιτών στην ευρωπαϊκή ιδέα θα γίνει πραγματικότητα μόνον εφόσον διαφυλάξουμε τις βαθειές αξίες της παράδοσης και της ιστορίας που αποτελούν την ψυχή των λαών μας και έχοντας επιπλέον επίγνωση - το ΕΥΡΩΠΑΪΚΟ ΚΟΙΝΟΒΟΥΛΙΟ το έχει επανειλημμένως αποδείξει - του γεγονότος ότι η ΕΕ θα μπορέσει να επιτύχει έναν μεγαλύτερο βαθμό ολοκλήρωσης μόνον με συστηματική προσπάθεια για την διατήρηση και την περιφρούρηση αυτών των αξιών και ότι η πολιτιστική κληρονομιά αποτελεί αναμφίβολα τον καλύτερο τρόπο για την διάσωση και ολοκλήρωση αυτών των αξιών, ερωτάται το Συμβούλιο κατά πόσον έχει εκτιμήσει τις αρνητικές επιπτώσεις της αναστολής του προγράμματος RAPHAEL.

Το Συμβούλιο δεν επιδεικνύει συνεπή στάση όταν ζητεί επιμόνως να συγκεντρωθούν και να ενταχθούν όλες οι δράσεις της Κοινότητας στον πολιτιστικό τομέα υπό τη νομική βάση που προσφέρει η Συνθήκη για την Ευρωπαϊκή Ένωση (άρθρο 128) και από την άλλη, διακόπτει την διαδικασία εφαρμογής των προγραμμάτων ARIANE και RAPHAEL. Θα μπορούσε μήπως το Συμβούλιο να γνωστοποιήσει τις προθέσεις του, καθώς και κατά πόσον θεωρεί ότι η όποια πολιτιστική δράση πρέπει να αναλαμβάνεται σε ετήσια βάση και να αποφασίζεται αποκλειστικά και μόνον κατά τη διάρκεια της ετήσιας διαδικασίας έγκριση του προϋπολογισμού; Ποιά, κατά την γνώμη του Συμβουλίου, είναι η βάση μιας συνεπούς πολιτικής στον πολιτιστικό τομέα με μεσοπρόθεσμο και μακροπρόθεσμο προορισμό;

Μήπως το Συμβούλιο δεν αποδίδει καμία σημασία στην ανάπτυξη πολιτιστικής δράσης πράγμα που αναγνωρίσθηκε σαφώς από την Συνθήκη στα άρθρα 3 και 128;

Απάντηση (1 Ιουλίου 1996)

Το Συμβούλιο, ακριβώς όπως και το Ευρωπαϊκό Κοινοβούλιο, αποδίδει ύψιστη σημασία στη συμβολή της Κοινότητας, όπως ορίζει το άρθρο 128 της Συνθήκης ΕΚ, στην ανάπτυξη των πολιτισμών των κρατών μελών στα πλαίσια της εθνικής και περιφερειακής ποικιλομορφίας τους, ενώ ταυτόχρονα προβάλλεται η κοινή πολιτιστική κληρονομιά.

Από την έναρξη ισχύος της Συνθήκης για την Ευρωπαϊκή Ένωση, υπεβλήθησαν στο Συμβούλιο και το Κοινοβούλιο τρεις προτάσεις αποφάσεων στις οποίες περιλαμβάνεται ένα πρόγραμμα στον πολιτιστικό τομέα.

Η πρώτη από τις τρεις αυτές προτάσεις, το Καλειδοσκόπιο, μόλις εγκρίθηκε από το Κοινοβούλιο και το Συμβούλιο.

Η δεύτερη, το Ariane, φαίνεται ότι οδεύει προς μια θετική κατάληξη. Οι εργασίες στα πλαίσια του Συμβουλίου έχουν αναληφθεί με εποικοδομητικό πνεύμα, πράγμα το οποίο θα επιτρέψει τον καθορισμό κοινής θέσης του Συμβουλίου αρκετά σύντομα.

Όσον αφορά την τρίτη πρόταση, το Raphaλl, το Συμβούλιο δεν ήταν σε θέση να επιτύχει την απαιτούμενη ομοφωνία προκειμένου να διατυπώσει κοινή θέση. Συνεχίζονται οι επαφές προκειμένου να βρεθεί λύση για τα προβλήματα που καθήλωσαν το φάκελλο.

Το Συμβούλιο προσπάθησε να καταλήξει σε αποδεκτές λύσεις οι οποίες, ενώ θα διατηρούν το πνεύμα των υπό συζήτηση προτάσεων, θα επιτρέψουν την επίτευξη του απαιτούμενου κοινού παρονομαστή.

Η επιτυχία του Καλειδοσκοπίου και η επανέναρξη του Ariane καταδεικνύουν τη θετική και θεληματική στάση του Συμβουλίου.

Θα απαιτηθεί επίσης προσπάθεια διαμεσολάβησης για να επιτευχθεί θετικό αποτέλεσμα όσον αφορά τα Ariane και Raphaλl.

Το Συμβούλιο, το οποίο ήδη επωφελήθηκε της εποικοδομητικής συμβολής του Κοινοβουλίου όσον αφορά το Καλειδοσκόπιο, ελπίζει ότι το Κοινοβούλιο θα λάβει υπόψη τις δυσκολίες νομικού και θεσμικού χαρακτήρα της διαδικασίας λήψης αποφάσεων και θα συμβάλει, όπως και κατά το παρελθόν, στην αναζήτηση μιας ισόρροπης λύσης.